Lis na cesnak

Lis na cesnak je kuchynská pomôcka, ktorá drví strúčiky cesnaku ich prelisovaním cez sieť malých otvorov, zvyčajne za pomoci piestu. Veľa lisov na cesnak obsahuje aj plastové zariadenie na čistenie, ktoré pozostáva z tupých kolíkov, ktorých rozloženie zodpovedá rozloženiu otvorov v mriežke.

Lisy na cesnak predstavujú výhodnú alternatívu k sekaniu cesnaku s nožom, a to najmä preto, že strúčik cesnaku môže byť pretlačený lisom aj so šupkou. Cesnak je vytlačený von, zatiaľ čo šupka ostane v lise. Niektoré zdroje tiež tvrdia, že pretláčanie cesnaku so šupkou uľahčuje čistenie lisu.

Verí sa, že prelisovaný cesnak má inú chuť ako sekaný. Prelisovaním sa poškodí viac bunkových stien a tým sa uvoľní viac výrazných chuťoých zložiek cesnaku. Kuchár surových jedál Renée Underkoffler hovorí, že „dobrý lis na cesnak robí z manipulovania s cesnakom čistú radosť. Lisovaný cesnak má ľahšiu a jemnejšiu chuť ako sekaný, pretože neobsahuje horkú stredovú stonku.“ s. 179.

Na druhej strane niektorí kuchári tvrdia, že prelisovaný cesnak má horšiu chuť v porovnaní s inými formami cesnaku. Napríklad kuchár Anthony Bourdain radí: „Nepretláčajte. Neviem, čo je to za hnus ktorý vychádza z koncov tých vecí, ale cesnak to nie je.“ p. 81.

Cooks Illustrated uvádza niektoré ďalšie využitia pre lis na cesnak, ako je drvenie iných drobných vecí (napríklad olivy, kapary, či sardely), alebo lisovanie malého množstva cibuľového či šalotkového džúsu.Wu, Sandra. Notes from Readers, Cook's Illustrated, Sept. & Oct. 2006 p. 3.

 Referencie 

Iné projekty

Kategória:Kuchynské nástroje